Sokker: Net 16 lande is oor en ŉ nuwe wêreldkampioen gaan gekroon wordMichy Batshuayi van België tydens ‘n wedstryd tussen België en Engeland op 28 Junie. België het1-0 gewen. Foto: Xinhua/Du Yu FIFA se Wêreldbeker-toernooi het op 14 Junie in Rusland afgeskop en die groepfase is teen Donderdag 28 Junie afgehandel. Sokkerkoors het die hele wêreld beetgepak en daar was tot nou baie vreugdes, maar ook trane vir ondersteuners. Die grootste skok was toe die verdedigende kampioenspan, Duitsland, laaste in hul groep geëindig het en hul tassies moes pak. Daar is nou net 16 lande oor wat verder in die uitspeelfase betrokke sal wees. Daar was 32 lande wat in agt groepe (A-H) meegeding het, met vier spanne in elke groep. Die vier spanne in elke groep het drie wedstryde op ŉ rondomtaliegrondslag teen mekaar gespeel met die beste twee wat deur is na die uitspeelfase. Een van die uitstaande aspekte van die groepfase is dat al vyf die Afrika-spanne uitgeskakel is, terwyl al vyf Suid-Amerikaanse-spanne deur is na die laaste 16. Ná die groepfase het die twee boonste spanne in elke groep deurgedring na die ronde van 16: Groep A Groep B Groep C Groep D Groep E Groep F Groep G Groep H Die uitspeelrondes begin Saterdag 30 Junie en die eindstryd sal op 15 Julie beslis word. Die bepalings vir die ronde van 16 lyk só: Saterdag 30 Junie Frankryk 16:00 Argentinië Uruguay 20:00 Portugal Sondag 1 Julie 2018 Spanje 16:00 Rusland Kroasië 20:00 Denemarke Maandag 2 Julie 2018 Brasilië 16:00 Mexiko België 20:00 Japan Dinsdag 3 Julie 2018 Swede 16:00 Switserland Columbia 20:00 Engeland Meer inligting is beskikbaar by: https://www.fifa.com/worldcup/